hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy nl hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նիկոլ Փաշինյանին Գագիկ Խաչատրյանի դեմ պայքարում աջակցում է Գրիգոր Մինասյանը | Forrights.am
«ՀՀ կառավարության ունեցած տվյալներով ՝ Գագիկ Խաչատրյանը և նրա որդիները ղեկավարել են Հայաստանում երկար տարիներ գործած կոռուպցիոն, մաֆիոզ համակարգ, ինչի արդյունքում կուտակել են մի քանի հարյուր միլիոն դոլարի ապօրինի հարստություն: Գագիկ Խաչատրյանի ընտանիքը , ամենատարբեր առիթներով ի պատասխան ՀՀ վարչապետի այն ելույթներին, թե կոռումպացված պաշտոնատար անձանց, այդ թվում ՝ Պետեկամուտների կոմիտեի նախկին նախագահ Գագիկ Խաչատրյանի և նրա ընտանիքի կողմից պետությունից և ժողովրդից թալանվածը կոպեկ առ կոպեկ պետք է վերադարձվի, հայաստանյան տարբեր պաշտոնյաների հետ իրենց նախաձեռնությամբ ունեցած շփումների ընթացքում պատրաստակամություն են հայտնել վերադարձնել իրենց թալանածը և վերականգնել պետությանը պատճառված վնասը»:
Գագիկ Խաչատրյանը և նրա որդիներ Գուրգեն և Արտյոմ Խաչատրյանները, որոնց մշտապես վերագրվել են կոռուպցիոն տարբեր սկանդալներ, դատական հայց էին ներկայացրել Փաշինյանի և նրա խոսնակի դեմ։ Դատարանը 2021 թվականի 26-ին հրապարակել էր այս գործով վճիռը, որում նշված էր. «ՀՀ վարչապետի մամուլի խոսնակ Մանե Գևորգյանի` Facebook սոցիալական կայքի օգտահաշվում ներողության և հերքման տեքստերը տեղադրելու անհնարինության դեպքում՝ պարտավորեցնել ՀՀ վարչապետ Նիկոլ Վովայի Փաշինյանին վճիռն օրինական ուժի մեջ մտնելուց հետո հինգ աշխատանքային օրվա ընթացքում ներողություն խնդրել առնվազն 5.000 (հինգ հազար) տպաքանակ և Հայաստանի Հանրապետության ողջ տարածքում սպառում ունեցող որևէ տպագիր թերթի միջոցով՝ հրապարակելով ներողության նույն բովանդակությամբ տեքստը, որը պահանջվում է տեղադրել facebook.com սոցիալական կայքի՝ Մանե Գևորգյանին պատկանող էջում»:
Այժմ Մանե Գևորգյանը բողոքարկել է Նիկոլ Փաշինյանի, վարչապետի աշխատակազմի և իր դեմ դատական գործի շրջանակում կայացրած վճիռը: Ստացվում է, որ Փաշինյանը շարունակում է պնդել, որ Խաչատրյանները կոռուպցիոներներ են:
Վերաքննիչ քաղաքացիական դատարանում Փաշինյանի և նրա աշխատակազմի շահերը ներկայացնելու համար ՀՀ կառավարության ու «AM»-ի միջև 2021 թվականի փետրվարի 25-ին կնվել է պայմանագիր, որի համաձայն՝ Մինասյանի ընկերությանը պետական բյուջեից վճարվել է  480 հազար դրամ: Այս մասին Forrights.am-ը տեղեկանում է Գնումների պետական համակարգից: Ընդ որում ՝ գնումը կատարվել է «Մեկ անձից կատարվող» գնման ընթացակարգով, մրցույթ չի հայտարարվել:
Այստեղ ուշագրավ է այն հնգամանքը, որ Նիկոլ Փաշինյանի կողմից կատարված վիճելի հայտարարության փաստաբանական ծառայությունների համար շուրջ կես միլիոն դրամ վճարում են հարկատուները: Տարակուսելի է, թե ինչու է այդ գումարը պետբյուջեից տրվում, երբ հայտարարությունը վարչապետի դիրքորոշումն է:
Տեղեկացնենք, որ այս գործով առաջիկա դատական նիստը տեղի է ունենալու դեկտեմբերի 28-ին:
Նշենք, որ 65-ամյա Գագիկ Խաչատրյանը մեղադրվում է չարաշահման և առանձնապես խոշոր չափով վատնում կատարելու համար, իսկ որդիները՝ յուրացման, փողերի լվացման և առանձնապես խոշոր չափով կաշառք ստանալուն օժանդակելու համար։ Ըստ դատախազության ՝  Խաչատրյանների գործով պետությանը պատճառված վնասը   8 միլիարդ 807 միլիոն դրամ է, իսկ գործով հնարավոր բռնագանձման ենթակա գումարը առանձնապես խոշոր չափերով կաշառք ստանալու դրվագով 22 միլիոն 400 հազար դոլար է։
Մեղադրյալի կարգավիճակ ունեցող նախկին իշխանության ներկայացուցիչներից մինչև օրս ամենախոշոր վնասի վերականգնում կատարվել է ՊԵԿ նախկին ղեկավար, Ֆինանսների նախկին նախարար Գագիկ Խաչատրյանի ու նրա որդիների քրեական գործի շրջանակում։ Ըստ գլխավոր դատախազության՝ վճարվել է 1 միլիարդ 25 միլիոն դրամ. 800 միլիոնը փոխանցվել է ՀՔԾ-ին, 225 միլիոնը՝ դատախազության դեպոզիտ հաշիվներին։
Նախորդ նյութը«Գեղեցկություն՝ զինվորներից»․ Արվեստի միջոցով փորձում ենք ցրվել պատերազմի վատ հիշողություններից»
Հաջորդ նյութըՀաստատվել է կորոնավիրուսով վարակման 760 և մահվան 13 նոր դեպք
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.